
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 122 

2 Φεβρουάριου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Εσωτερική Διάρθρωση του Τμήματος Εισαγωγής Δε¬ 
δομένων και Μέριμνας της Δ/νσης Πληροφορικής. 1 
Κρατικά Βραβεία Χορού άρθρου 10 παρ. 15 του Ν. 
3027/2003. 2 

Συγχώνευση Νομικών Προσώπωντου Δήμου Ν. Ιωνίας 
με την επωνυμία «Αθλητικός Οργανισμός Δήμου Ν. 
Ιωνίας» και «Δημοτικό Στάδιο Ν. Ιωνίας» σε ενιαίο 
Νομικό Πρόσωπο με την επωνυμία «Αθλητικός Ορ¬ 


γανισμός Δήμου Ν. Ιωνίας». 3 

Σύσταση Δημοτικού Ν.Π.Δ.Δ. με την επωνυμία «17η 
Σχολική Επιτροπή 5ου Νηπιαγωγείου Μεγάρων»... 4 

Σύσταση Νομικού Προσώπου με την επωνυμία « 63η 
Σχολική Επιτροπή 4ου Λυκείου Σερρών» στο Δήμο 
Σερρών Ν. Σερρών. 5 

Τροποποίηση της συστατικής πράξης του Ν.Π. με την 
επωνυμία «48η Σχολική Επιτροπή 4ου Γυμνασίου - 
4ου Λυκείου και Εσπερινού Σχολείου Σερρών». 6 

Τροποποίηση της συστατικής πράξης του Νομικού 
Προσώπου με την επωνυμία «34η Σχολική Επιτρο¬ 
πή 11ου και 24ου Νηπιαγωγείου Σερρών». 7 

Χορήγηση άδειας άσκησης επαγγέλματος Κοινωνικού 
Λειτουργού στην Γ κασίδου Χριστίνα του Φωτίου.... 8 

Παροχή άδειας για την τροποποίηση των κανονισμών 
αμοιβαίων κεφαλαίων που διαχειρίζεται η εταιρεία 
ΕΓΝΑΤΙΑ ΑΕΔΑΚ. 9 

Παροχή άδειας για την τροποποίηση των κανονισμών 
αμοιβαίων κεφαλαίων που διαχειρίζεται η εταιρεία 
ΕΡΜΗΣ ΑΕΔΑΚ. 10 

Παροχή άδειας για την τροποποίηση των κανονισμών 
αμοιβαίων κεφαλαίων που διαχειρίζεται η εταιρεία 
ΙΝΤΕΒΝΑΤΙΟΝΑΕ ΑΕΔΑΚ. 11 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην με αρ. 5181/10.12.2004 
απόφαση του Γενικού Γραμματέα Περιφέρειας 
Ανατ. Μακεδονίας - Θράκης. 12 


ΑΠΟΦΑΣΕΙ Σ 

Αριθ. 243412 (1) 

Εσωτερική Διάρθρωση του Τμήματος Εισαγωγής Δεδο¬ 
μένων και Μέριμνας της Δ/νσης Πληροφορικής. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α. Της παρ. 4 του άρθρου 2 του Ν. 51/1975 «περί ανα- 
διοργανώσεως των δημοσίων πολιτικών υπηρεσιών» (Α' 
125), όπως αντικαταστάθηκε μετηνπαρ. 6του άρθρου 21 
του Ν. 2085/1992 «Ρύθμιση θεμάτων οργάνωσης, λει¬ 
τουργίας και προσωπικού της Δημόσιας Διοίκησης και άλ¬ 
λες διατάξεις» (Α' 170). 

β. Των παρ. 1 στ και 2σττου άρθρου 26του Π.Δ. 402/1988 
«Οργανισμός του Υπουργείου Γεωργίας» (Α' 187). 

γ. Τηςπαρ. 4του άρθρου 84του Ν. 2683/1999 «Κύρωση 
του Κώδικα κατάστασης Δημοσίων Πολιτικών Διοικητικών 
Υπαλλήλων...» (Α' 19). 

2. Το αριθμ. 167143/15.12.2004 έγγραφο της Δ/νσης 
Πληροφορικής. 

3. Το γεγονός ότι από τις διατάξεις αυτής της απόφα¬ 
σης δενπροκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

1. Συνιστούμε στο Τμήμα Εισαγωγής Δεδομένων και 
Μέριμνας της Δ/νσης Πληροφορικής τα παρακάτω Γ ρα¬ 
φεία Πληροφορικής: 

1. Γ ραφείο Πληροφορικής Κτιρίου Αχαρνών 2 

2. Γ ραφείο Πληροφορικής Κτιρίου Αχαρνών 5 

3. Γ ραφείο Πληροφορικής Κτιρίου Αχαρνών 29 

4. Γ ραφείο Πληροφορικής Κτιρίου Αχαρνών 381 

5. Γ ραφείο Πληροφορικής Κτιρίου Μενάνδρου 22 

6. Γραφείο Πληροφορικής Κτιρίου Χαλκοκονδύλη και 
Σωκράτους 66 

7. Γ ραφείο Πληροφορικής Κτιρίου Λιοσίων 93 

8. Γ ραφείο Πληροφορικής Κτιρίου Καπνοκοπτηρίου 6 

9. Γραφείο Πληροφορικής Κτιρίου Πατησίων 207 και 
Σκαλιστή ρη 

10. Γ ραφείο Πληροφορικής Κτιρίου Λιοσίων-Σεράφη 60 

11. Γ ραφείο Πληροφορικής Κτιρίου Χαλκοκονδύλη 15 

12. Γ ραφείο Πληροφορικής Κτιρίου Βερανζέρου 46 

13. Γραφείο Πληροφορικής Κτιρίου Λ. Συγγρού 150 

2. Στηναρμοδιότητατωνπιοπάνω Γ ραφείων ανήκει κατ’ 
αντιστοιχία κτιρίου: 

α. Η εισαγωγή δεδομένων (άαία επίΓγ) 

β. Η ροή των εφαρμογών (ιτιη) 

γ. Η εξυπηρέτηση εφαρμογών γραφείου (ννοιτΙ, θχοθΙ, 
ίηΙθΓΠθί, θ-ιτιεΠ κλπ) 

δ. Η τεχνική υποστήριξη των δικτύων και των υπολογι¬ 
στών από άποψη δοίΙνναΓθ και Ηαΐ'άννεΐ'θ. 

3. Τα παραπάνω Γ ραφεία Πληροφορικής χαρακτηρίζο¬ 
νται ως μη αυτοτελή και στελεχώνονται από ήδη υπηρε- 
τούντες υπαλλήλους του Υπουργείου Αγροτικής Ανάπτυ¬ 
ξης και Τροφίμων, του κλάδου ΔΕ 12 Προσωπικού Η/Υ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιανουάριου 2005 

Ο ΥΠΟΥΡΓΟΣ 

Ε. ΜΠΑΣΙΑΚΟΣ 
-♦- 

Αριθ. οικ. 3830 (2) 

Κρατικά Βραβεία Χορού άρθρου ΙΟπαρ. 15 
του Ν. 3027/2003. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 3207/2003 (ΦΕΚ 302/Α/2003) «Ρύθμιση θεμά¬ 
των Ολυμπιακής προετοιμασίας και άλλες διατάξεις» (άρ¬ 
θρο ΙΟπαρ. 15). 

2. Το Π. Δ. 191/2003 (ΦΕΚ 146/Α/13.6.2003) «Οργανι¬ 
σμός Υπουργείου Πολιτισμού». 

3. Την αριθμ. 133/24.3.2004 (ΦΕΚ 527/Β/24.3.2004 και 
558/Β/2.4.2004) απόφαση του Πρωθυπουργού και 
Υπουργού Πολιτισμού «ανάθεση άσκησης αρμοδιοτήτων 
στην Αναπληρωτή Υπουργού Πολιτισμού Φάνη Πάλλη- 
Πετραλιά και στους Υφυπουργούς Γιώργο Ορφανό και 
Πέτρο Τατούλη». 

4. Την ανάγκη καθορισμού λεπτομερειών για τους 
όρους και τις προϋποθέσεις απονομής των ετήσιων Κρα¬ 
τικών Βραβείων Χορού. 

5. Το γεγονός ότι η προηγούμενη ετήσια δαπάνη των 
42.000 Ευρώ θα καλυφθεί από τις Πιστώσεις του Ειδικού 
Λογαριασμού 234372/1 «Ε.Δ. - κατάθεση μερίσματος από 
τη συμμετοχή του Ελληνικού Δημοσίου στο Μετοχικό Κε¬ 
φάλαιο του ΟΠΑΠ, αποφασίζουμε: 

1. Τα Κρατικά Βραβεία Χορού του άρθρου 10 παρ. 15 
του Ν. 3027/2003 αφορούν στην καλύτερη: 

α) παραγωγή β) χορογραφία γ) πρωτότυπη μουσική 
σύνθεση για χορό δ) σκηνογραφία - ενδυματολογία για 
χορό ε) ανδρική ερμηνεία στ) γυναικεία ερμηνεία και κα¬ 
λύπτουν τους τομείς του Κλασσικού, Μοντέρνου και Σύγ¬ 
χρονου Χορού. 

2. Η απονομή των Βραβείων γίνεται με απόφαση του 
Υπουργού Πολιτισμού μετά από εισήγηση επταμελούς 
Γνωμοδοτικής Επιτροπής που φέρει τον τίτλο «Επιτροπή 
Απονομής Κρατικών Βραβείων Χορού», η οποία αποτελεί- 
ται από προσωπικότητες του Χορού και των Τεχνών γενι¬ 
κότερα μεταξύ των οποίων συμπεριλαμβάνεται απαραι- 
τήτως ένας μουσικός και ένας σκηνογράφος - ενδυματο- 
λόγος. 

Ο Διευθυντής Θεάτρου και Χορού, αναπληρούμενος 
από τον Προϊστάμενο του Τμήματος Χορού. Καθήκοντα 
Γραμματέα ασκεί υπάλληλος του Υπουργείου Πολιτι¬ 
σμού. 


4. Η Επιτροπή συνεδριάζει με πρόσκληση του Προέ¬ 
δρου και λειτουργεί ως συλλογικό όργανο διεπόμενο από 
τις αρχές λειτουργίας των συλλογικών οργάνων. 

5. Η Επιτροπή αξιολογεί ελευθέρως και κατά την από¬ 
λυτη καλλιτεχνική κρίση των μελών της και εισηγείται τα 
κατά νόμον απονεμηθησόμενα ετήσια Κρατικά Βραβεία 
Χορού. 

Η αξιολόγηση και η σχετική εισήγηση γίνεται εντός του 
πρώτου εξαμήνου του επομένου έτους και αφορά μεμο¬ 
νωμένους καλλιτέχνες και Ομάδες Χορού που δραστη¬ 
ριοποιήθηκαν το αμέσως προηγούμενο ημερολογιακό 
έτος. 

6. Η εισήγηση θα αναφέρεται υποχρεωτικά στην απο¬ 
νομή ενός μόνο Βραβείου για κάθε περίπτωση. 

Σε άλως εξαιρετικές περιπτώσεις και μετά από ειδικά αι¬ 
τιολογημένη γνώμη μπορεί να απονέμεται από κοινού ένα 
βραβείο σε δύο πρόσωπα ή δύο ομάδες καλλιτεχνών. 

7. Το χρηματικό έπαθλο κάθε Βραβείου καθορίζεται στο 
ποσό των 7.000 Ευρώ για κάθε περίπτωση βραβείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,17 Ιανουάριου 2005 

Ο ΥΦΥΠΟΥΡΓΟΣ 

ΠΕΤΡΟΣΤΑΤΟΥΛΗΣ 
-♦- 

Αριθ. 67865 (3) 

Συγχώνευση Νομικών Προσώπωντου Δήμου Ν. Ιωνίας με 
την επωνυμία «Αθλητικός Οργανισμός Δήμου Ν. Ιω¬ 
νίας» και «Δημοτικό Στάδιο Ν. Ιωνίας» σε ενιαίο Νομικό 
Πρόσωπο με την επωνυμία «Αθλητικός Οργανισμός 
Δήμου Ν. Ιωνίας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Την αριθμ. 24065/7.9.1987απόφαση του Νομάρχη 
Ανατ. Αττικής που δημοσιεύθηκε στο Φ.Ε.Κ. 529/ 
29.9.1987τ. Β'. και αφορά στη σύσταση ιδίου Ν.Π. στο Δή¬ 
μο Ν. Ιωνίας με την επωνυμία «Αθλητικός Οργανισμός Δή¬ 
μου Ν. Ιωνίας». 

2. Την αριθμ. οικ. 21373/5.4.2001 απόφαση του Γενικού 
Γ ραμματέα Περιφέρειας Αττικής που δημοσιεύθηκε στο 
Φ.Ε.Κ. 419/11.4.2001 τ. Β' και αφορά στη σύσταση ιδίου 
Ν.Π. στο Δήμο Νέας Ιωνίας με το όνομα «Δημοτικό Στάδιο 
Ν. Ιωνίας». 

3. Τις διατάξεις του άρθρου 203 του Π .Δ. 410/1995 «ΔΗ¬ 
ΜΟΤΙΚΟΣ ΚΟΙΝΟΤΙΚΟΣ ΚΩΔΙΚΑΣ». 

4. Την αριθμ. οικ. 16978/12.11.2003 απόφαση του Γενι¬ 
κού Γραμματέα Περιφέρειας Αττικής, ΦΕΚ 1693/ 
18.11,2003τ. Β' «Μεταβίβαση αρμοδιοτήτων και εξουσίας 
υπογραφής “ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ” απο¬ 
φάσεων, εγγράφων και άλλων πράξεων στον Γ ενικό Διευ¬ 
θυντή Περιφέρειας, στους προϊστάμενους των Διευθύν¬ 
σεων Αυτοδιοίκησης - Αποκέντρωσης, Τοπικής Αυτοδιοί¬ 
κησης και Διοίκησης Αν. Αττικής - Δυτ. Αττικής - Πειραιώς 
και στους Προϊσταμένους των τμημάτων των Διευθύνσε¬ 
ων αυτών». 

5. Την αριθμ. 374/2004 απόφαση του Δημοτικού Συμ¬ 
βουλίου του Δήμου Νέας Ιωνίας που αφορά στη συγχώ¬ 
νευση ιδίων Νομικών Προσώπωντου Δήμου Ν. Ιωνίας με 
την επωνυμία «Αθλητικός Οργανισμός Δήμου Ν. Ιωνίας» 
και «Δημοτικό Στάδιο Ν. Ιωνίας» σε ένα Νομικό Πρόσωπο 

με την επωνυμία «Αθλητικός Οργανισμός Δήμου Ν. Ιω¬ 
νίας», αποφασίζουμε: 

Συστήνουμε στο Δήμο Νέας Ιωνίας του Νομού Αττικής 
Νομικό Πρόσωπο με την επωνυμία «Αθλητικός Οργανι¬ 
σμός Δήμου Νέας Ιωνίας», το οποίο διέπεται από τις δια¬ 
τάξεις του άρθρου 203 του Π.Δ. 410/1995 (Δ.Κ.Κ.). Στο 
ανωτέρω Ν.Π. περιλαμβάνονται τα Ν.Π. α) «Αθλητικός 
Οργανισμός Δήμου Ν. Ιωνίας» και β) «Δημοτικό Στάδιο Ν. 
Ιωνίας». 

Έδρα του Ν.Π. είναι ο Δήμος Νέας Ιωνίας Νομού Αττι¬ 
κής. 

1. ΣΚΟΠΟΣ του ΝΟΜΙΚΟΥ ΠΡΟΣΩΠΟΥ ΕΙΝΑΙ: 

α) Ηπροαγωγή, ανάπτυξη και διάδοση του ΜαζικούΛαϊ- 
κού Αθλητισμού. 

β) Η δημιουργία και λειτουργία αθλητικών κέντρων και 
γυμναστηρίων, χώρων, αθλοπαιδιών και γυμναστικής 
έτσι που να καλύπτονται οι αυξημένες ανάγκες για άθλη¬ 
ση των δημοτών (ιδιαίτερα των νέων). 

γ) Η καλλιέργεια των σωματικών και πνευματικών ικα¬ 
νοτήτων. 

δ) Η καλλιέργεια φίλαθλου συναγωνιστικού πνεύματος, 
μακριά από φανατισμούς- ανταγωνισμού και κερδοσκοπι¬ 
κού στόχους και η κοινωνικοποίηση των δημοτών. 

ε) Η συνεργασία με άλλους φορείς και παράγοντες 
(κρατικούς- αθλητικούς συλλόγους- ενώσεις κλπ). 

στ) Η λειτουργία επιτροπών γενικά για την αξιοποίηση 
κάθε αθλητικής δραστηριότητας. 

2. ΠΕΡΙΟΥΣΙΑτου ΝΟΜΙΚΟΥ ΠΡΟΣΩΠΟΥ είναι: 

Η κυριότητα και κάθε άλλο εμπράγματο δικαίωμα επί κι¬ 
νητών και ακινήτωντου Δήμου και του Δημοσίου, τα οποία 
χρησιμοποιούνται από τα καταργούμενα νομικά πρόσω¬ 
πα για την εκπλήρωση του σκοπού τους, μεταβιβάζονται 
στο νέο νομικό πρόσωπο, χωρίς αντάλλαγμα, με την επι¬ 
φύλαξη των περί κληρονομιών, κληροδοσιών και δωρεών 
διατάξεων. Συγκεκριμένα μεταβιβάζονται τα αναγραφό¬ 
μενα στα βιβλία α) ακινήτου και κινητής περιουσίας και β) 
αναλώσιμων και μη αναλώσιμων υλικών περιουσιακά 
στοιχεία και εξοπλιστικά εν γένει μέσα των τριών νομικών 
προσώπων που συγχωνεύονται. 

3. ΠΟΡΟΙ του ΝΟΜΙΚΟΥ ΠΡΟΣΩΠΟΥ είναι: 

α) Η Ετήσια επιχορήγηση του Δήμου Ν. Ιωνίας τουλάχι¬ 
στον τα 10.000,00 ευρώ. 

β) Έκτακτες επιχορηγήσεις του Δήμου Ν. Ιωνίας προς 
το νομικό πρόσωπο. 

γ) Επιχορηγήσεις και κάθε είδους παροχή από το Κρά¬ 
τος ή οποιοδήποτε άλλο οργανισμό, νομικό ή φυσικό πρό¬ 
σωπο, είτε απευθείας προς το Νομικό Π ρόσωπο είτε προς 
το Δήμο για λογαριασμό του. 

δ) Κάθε είδους προσφορές, δωρεές, κληρονομιές και 
κληροδοσίες. 

ε) Οι εισπράξεις από το αντίτιμο των παρεχόμενων από 
το νομικό πρόσωπο πραγμάτων ή υπηρεσιών. 

στ) Η ετήσια επιχορήγηση από τις πιστώσεις του άρ¬ 
θρου 25 του Ν. 1828/1989 του προϋπολογισμού του 
Υπουργείου Εσωτερικών, Δημόσιας Διοίκησης και Αποκέ¬ 
ντρωσης, από την οποίο θα καλύπτονται στο εξής και οι 
δαπάνες λειτουργίας και συντήρησης του Ν.Π. «Δημοτικό 
Στάδιο Ν. Ιωνίας», καθώς και οι δαπάνες μισθοδοσίας του 
προσωπικού του. Οι εν λόγω πιστώσεις ενισχύονται με τα 
ποσά που έχουν προβλεφθεί στον προϋπολογισμό της 
Γ.Γ.Α. του Υπουργείου Πολιτισμού για το σκοπό αυτό. Με 
απόφαση του Υπουργού ΕΣΔΔΑ που λαμβάνεται μετά 
από γνώμη της ΚΕΔΚΕ οι παραπάνω πιστώσεις κατανέ- 


μονται για την κατά-έτος υποχρεωτική επιχορήγηση των 
Δήμων και Κοινοτήτων στην εποπτεία των οποίων υπή- 
χθησαν τα πρώην Εθνικά Γυμναστήρια, Εθνικά Στάδια και 
Εθνικά Αθλητικά Κέντρα. 

Οι θέσειςτου προσωπικού που υπηρετεί στα παραπάνω 
συγχωνευόμενα νομικά πρόσωπα μεταφέρονται αυτοδί¬ 
καια στο νέο Δημοτικό Νομικό Πρόσωπο που συστήνεται. 
Στις θέσεις αυτές εντάσσεται το προσωπικό με την ίδια 
σχέση με την οποία υπηρετούσε στα συγχωνευόμενα νο¬ 
μικά πρόσωπα. 

-Το Νομικό Πρόσωπο εκπροσωπείται στα δικαστήρια 
και σε κάθε δημόσια Αρχή από τον πρόεδρο του Δ.Σ. και 
όταν αυτός απουσιάζει ή κωλύεται, από τον Αντιπρόεδρο. 

-Κάλυψη δαπάνης 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου κατά το 
τρέχον οικονομικό έτος και για τα επόμενα έτη 10.000,00 
ευρώ. 

Στο Δημοτικό προϋπολογισμό ΟΈ. 2004 υπάρχει γραμ¬ 
μένη πίστωση με Κ.Α. 211.9.02 από την οποία μπορεί να 
αντιμετωπιστεί η ανωτέρω δαπάνη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Δεκεμβρίου 2004 

Με εντολή Γ ενικού Γ ραμματέα Περιφέρειας 
Ο Γεν. Διευθυντής 
ΓΡΗΓΟΡΙΟΣ ΔΗΜΑΣ 

-♦- 

Αριθ.Τ.Τ. 11608 (4) 

Σύσταση Δημοτικού Ν.Π.Δ.Δ. με την επωνυμία «17η Σχο¬ 
λική Επιτροπή 5ου Νηπιαγωγείου Μεγάρων». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/1995 «Δη¬ 
μοτικός και Κοινοτικός Κώδικας». 

2. Τις διατάξεις του άρθρου 5 του Ν. 1894/1990 «Για την 
Ακαδημία Αθηνών και άλλες εκπαιδευτικές διατάξεις». 

3. Τις διατάξεις του Ν. 2503/1997 «Διοίκηση, Οργάνω¬ 
ση, Στελέχωση της Περιφέρειας, Ρύθμιση θεμάτων για 
την Τοπική Αυτοδιοίκηση και άλλες διατάξεις». 

4. Τηναριθ. 21835/1992 απόφαση του Νομάρχη Δυτ. Ατ¬ 
τικής, περί σύστασης του Ν.Π.Δ.Δ. με την επωνυμία «9η 
Ενιαία Σχολική Επιτροπή 2ου-5ου Νηπιαγωγείου Δήμου 
Μεγαρέων», που εκδόθηκε κατόπιν της αριθ. 280/1991 
απόφασης του Δημοτικού Συμβουλίου Μεγαρέων. 

5. Την αριθ. 529/2004 απόφαση του Δημοτικού Συμβου¬ 
λίου Δήμου Μεγαρέων, με την οποία έγινε αποδεκτή η ει¬ 
σήγηση της Δημοτικής Επιτροπής Παιδείας, περί διαχω¬ 
ρισμού της ως άνω συσταθείσης «9η Ενιαία Σχολική Επι¬ 
τροπή 2ου-5ου Νηπιαγωγείου Δήμου Μεγαρέων», που 
επικυρώθηκε με την αριθ. 10340/2.11.2004 απόφασή μας. 

6. Την αριθ. 571/2004 απόφαση του Δημοτικού Συμβου¬ 
λίου Δήμου Μεγαρέων, με την οποία ανακαλείται η αριθ. 
280/1991 όμοια και συστήνεται νέο Δημοτικό Ν.Π.Δ.Δ. με 
την επωνυμία «17η Σχολική Επιτροπή 5ου Νηπιαγωγείου 
Μεγάρων». 

7. Την αριθ. οικ. 16978/12.11.2003 απόφαση του Γενι¬ 
κού Γ ραμματέα της Περιφέρειας Αττικής, περί μεταβίβα¬ 
σης αρμοδιοτήτων και εξουσίας υπογραφής «ΜΕ ΕΝΤΟ¬ 
ΛΗ ΓΕΝΙΚΟΥ ΓΡΑΜΜΑΤΕΑ» αποφάσεων, εγγράφων και 

άλλων πράξεων στο Γενικό Δ/ντή Περιφέρειας, στους 
Προϊσταμένους των Διευθύνσεων Αυτοδιοίκησης-Αποκέ- 
ντρωσης Τοπικής Αυτοδ/σης και Δ/σης Αν. Αττικής-Δυτ. 
Αττικής -Πειραιώς και στους Προϊσταμένους των Τμημά¬ 
των των Διευθύνσεων αυτών (ΦΕΚ δημοσίευσης 1693/τ. 
Β/18.11.2003), αποφασίζουμε: 

1. Συστήνουμε στο Δήμο Μεγαρέων Ν.Π.Δ.Δ. με την 
επωνυμία «17η Σχολική Επιτροπή 5ου Νηπιαγωγείου Με¬ 
γάρων». 

2. Σκοπός του Νομικού Προσώπου είναι: 

-η διαχείριση των πιστώσεων που διατίθενται για τις λει¬ 
τουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης αναλώσιμων 
υλικών κ.λ.π. 

- η διαχείριση των εσόδων από την ενδεχόμενη εκμετά- 
λευση των σχολικών κυλικείων. 

- η εκτέλεση έργων για επισκευή και συντήρηση των δι¬ 
δακτηρίων. 

- η αμοιβή καθαριστριών. 

- η αποκατάσταση φθορών και ζημιώντων επίπλων, εξο¬ 
πλισμού και γενικά των διδακτηριακών εγκαταστάσεων. 

- η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για την σχολική βιβλιοθήκη και γενικά με όλα τα μέ¬ 
σα που είναι απαραίτητα για τη λειτουργία τους και γενι¬ 
κότερα η λήψη όλων των μέτρων που κρίνονται αναγκαία 
για τη στήριξη της διοικητικής λειτουργίας των σχολικών 
μονάδων. 

3. Το Νομικό Πρόσωπο διοικείται από δμελές διοικητικό 
συμβούλιο αποτελούμενο από: 

α. εκάστοτε Δήμαρχο, ως Πρόεδρο ή οριζόμενο υπ’αυ- 
τού άλλο μέλος αιρετό ή μη. 

β. τον Διευθυντή του ως άνω σχολείου. 

γ. εκπρόσωπο του Συλλόγου γονέων και κηδεμόνων. 

δ. δυο (2) δημότες ή Δημοτικούς Συμβούλους. 

4. Η θητεία του πρώτου Δ.Σ. του Νομικού Προσώπου λή¬ 
γει με την λήξη της παρούσας Δημοτικής περιόδου. 

Η θητεία των μελών του Δ.Σ. ακολουθεί τη Δημοτική πε¬ 
ρίοδο. 

Το Δ. Σ/λιο εκλέγει αντιπρόεδρο, γραμματέα. 

5. Πόροι του Νομικού Προσώπου είναι: 

α. ετήσια επιχορήγηση του Δήμου. 

β. ετήσια επιχορήγηση του κράτους. 

γ. κάθε είδους εισφορές, δωρεές, κληρονομιές, κληρο¬ 
δοσίες. 

δ. εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε. πρόσοδοι από την περιουσία του. 

6. Περιουσία η ακίνητη και κινητή που έχει σήμερα. 

7. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόεδρο. 

Δια τηςπαρούσης μας καταργείταιη αριθ. 21835/1992 
απόφαση του Νομάρχη Δυτικής Αττικής περί σύστασης 
του Ν.Π.Δ.Δ. «9η Ενιαία Σχολική Επιτροπή 2ου-5ου Νη¬ 
πιαγωγείου Δήμου Μεγαρέων». 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Μεγαρέ¬ 
ων οικ. έτους 2004 ύψους 1.500,00 Ευρώ που έχει εγγρά¬ 
φει στον Κ.Α. 211.15 του προϋπολογισμού του. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 12 Ιανουάριου 2005 

Με εντολή Γ ενικού Γ ραμματέα Περιφέρειας 
Ο Γ εν. Διευθυντής 
ΓΡΗΓΟΡΙΟΣ ΔΗΜΑΣ 

-♦- 

Αριθ. 17834 (5) 

Σύσταση Νομικού Προσώπου με την επωνυμία « 63η Σχο¬ 
λική Επιτροπή 4ου Λυκείου Σερρών» στο Δήμο Σερρών 
Ν. Σερρών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π. Δ/τος410/1995. 

2. Τις διατάξειςτου άρθρου 5του Ν. 1894/1990. 

3. Την αριθ. 5631/26.7.2000 απόφασή μας Ορισμός ει¬ 
σηγητών και μεταβίβαση εξουσίας υπογραφής «Με εντο¬ 
λή Γ ενικού γραμματέα». 

4. Την αριθ. 957/2004 απόφαση του Δ.Σ. Σερρών περί 
συστάσεως ιδίου Νομικού Προσώπου με την επωνυμία 
«63η Σχολική Επιτροπή 4ου Λυκείου Σερρών», αποφασί¬ 
ζουμε: 

1. Συστήνουμε στο Δήμο Σερρών του Νομού Σερρών 
Νομικό Πρόσωπο Δημοσίου Δικαίου με την επωνυμία « 
63η Σχολική Επιτροπή 4ου Λυκείου Σερρών». 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών κ.λ.π. 

β. Η εκτέλεση μικρών έργων για επισκευή και συντήρη¬ 
ση των διδακτηρίων. 

γ. Η αποκατάσταση φθορών και ζημιών των επίπλων, 
εξοπλισμού και γενικά διδακτηριακών εγκαταστάσεων. 

δ. Η φροντίδα για την εξεύρεση άλλων πόρων και ο εφο¬ 
διασμός των Σχολικών Μονάδων με έπιπλα και σκεύη, με 
βιβλία για τη σχολική βιβλιοθήκη και γενικά με όλα τα μέ¬ 
σα που είναι απαραίτητα για την λειτουργία τους και γενι¬ 
κότερα η λήψη όλων των μέτρων που κρίνονται αναγκαία 
για τη στήριξη της διοικητικής λειτουργίας των σχολικών 
μονάδων. 

3. Πόροι του νομικού προσώπου είναι: 

• Ετήσια επιχορήγηση του Δήμου, 

• Ετήσια επιχορήγηση του Κράτους, 

• Κάθε είδους εισφορές, δωρεές, κληρονομιές, κληρο¬ 
δοσίες, 

• Οι πρόσοδοι από την περιουσία του, 

• Εισπράξεις από το αντίτιμο των παρεχομένων πραγ¬ 
μάτων ή υπηρεσιών 

4. Το Νομικό Πρόσωπο διοικείται από 7μελές διοικητικό 
συμβούλιο που αποτελείται από επτά (7) μέλη, τα οποία 
μαζί με τους αναπληρωτές τους, ορίζονται από το Δημο¬ 
τικό Συμβούλιο. 

Πρόεδρος του Δ/κού Συμβουλίου είναι ο Δήμαρχος ή 
άλλο μέλος του Δ/κού Συμβουλίου αιρετό ή μη που ορίζε¬ 
ται από τον Δήμαρχο. 

Τα άλλα μέλη του Διοικητικού Συμβουλίου είναι: 

• Ένας (1) Δημοτικός Σύμβουλος. 

• Ο Διευθυντής του 4ου Λυκείου Σερρών. 

• Ο εκπρόσωπος των Μαθητικών Κοινοτήτων. 

• Ο εκπρόσωπος του συλλόγου Γονέων του εφόσον 
υπάρχει τέτοιος σύλλογος και σε διαφορετική περίπτωση 
δημότης ή κάτοικος που έχει ανάλογη επαγγελματική ή 
κοινωνική δράση ή ειδικές γνώσεις. 

• Δύο (2) δημότες ή κάτοικοι που έχουν ανάλογη επαγ¬ 
γελματική ή κοινωνική δράση ή ειδικές γνώσεις. 

5. Το Νομικό Πρόσωπο εκπροσωπείται στα δικαστήρια 
και σε κάθε άλλη αρχή από τον πρόεδρο του Δ.Σ. και όταν 
απουσιάζει ή κωλύεται από τον αντιπρόεδρο. 

6. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου Σερ¬ 
ρών, ύψους 30.000,00 ευρώ περίπου για το οικονομικό 
έτος 2004 και 32.000,00 ευρώ περίπου για το καθένα από 
τα επόμενα οικονομικά έτη. 

Για την αντιμετώπιση της εν λόγω δαπάνης έχει εγγρά¬ 
φει στον προϋπολογισμό του Δήμου Σερρών και στον κω¬ 
δικό Κ.Α. 211.9β με την ένδειξη «Επιχορήγηση Σχολικών 
Επιτροπών για λειτουργικές δαπάνες» ανάλογη πίστωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 31 Δεκεμβρίου 2004 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-*- 

Αριθ. 18007 (6) 

Τροποποίηση της συστατικής πράξης του Ν.Π. με την 
επωνυμία «48η Σχολική Επιτροπή 4ου Γυμνασίου - 4ου 
Λυκείου και Εσπερινού Σχολείου Σερρών». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ/τος 410/1995. 

2. Τις διατάξειςτου άρθρου 5του Ν. 1894/1990 

3. Την αριθμ. 5631/26.7.2000 απόφασή μας «Ορισμός 
εισηγητών και μεταβίβαση υπογραφής «Με εντολή Γενι¬ 
κού Γ ραμματέα», όπως τροποποιήθηκε μεταγενέστερα. 

4. Τις αριθμ. ΕΣ / 843/27.1.1993 και ΕΣ /2580/24.2.1995 
αποφάσεις του Νομάρχη Σερρών όπως τροποποιήθηκαν 
μεταγενέστερα με την αριθμ. 13995/25.10.1999 όμοια δι¬ 
κή μας, με τις οποίες συστήθηκε στο Δήμο Σερρών ίδιο 
Νομικό Πρόσωπο με την επωνυμία «48η Σχολική Επιτρο¬ 
πή 4ου Γ υμνασίου - 4ου Λυκείου, Εσπερινού Γ υμνασίου - 
Μουσικού Γ υμνασίου». 

5. Την αριθμ. 952/2004 απόφαση του Δημοτικού Συμ¬ 
βουλίου Σερρών περί τροποποιήσεως της συστατικής 
πράξης του ανωτέρω νομικού προσώπου, αποφασίζουμε: 

Α) Τροποποιούμε την αριθμ. ΕΣ/843/27.1.1993 απόφα¬ 
ση του Νομάρχη Σερρών ως προς τις παραγράφους 1 και 
3 αυτής, ως εξής: 

1. Συστήνουμε στο Δήμο Σερρών του Νομού Σερρών 
Νομικό Πρόσωπο Δημοσίου Δικαίου με την επωνυμία 
«48η Σχολική Επιτροπή 4ου Γυμνασίου και Εσπερινού 
Σχολείου Σερρών». 

2. Το Νομικό Πρόσωπο διοικείται από 9/μελές διοικητι¬ 
κό Συμβούλιο η σύνθεση του οποίου θα καθορισθεί με 
απόφαση του Δημοτικού Συμβουλίου Σερρών κατά τις 
διατάξεις των άρθρων 203 του Π.Δ/τος 410/1995 και 5 του 
Ν. 1894/1990. 


Το διοικητικό συμβούλιο εκλέγει από τα μέλη του τον 
αντιπρόεδρό του και η θητεία των μελών του ακολουθεί 
την δημοτική περίοδο και λήγει πάντοτε με την εγκατά¬ 
σταση του νέου Δ.Σ. 

Β) Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου 
62.000,00 Ευρώ περίπου γιατοτρέχον οικονομικό έτος και 
65.000,006 περίπου για το καθένα από τα επόμενα οικονο¬ 
μικά έτη. Γ ια την αντιμετώπιση της ανωτέρω δαπάνης έχει 
εγγράφει πίστωση στον πρ/σμό του Δήμου ύψους 
1.800.000,006 με Κ.Α. 211.9β και την ένδειξη «Επιχορήγη¬ 
ση σχολικών επιτροπών για λειτουργικές δαπάνες». 

Κατά τα λοιπά ισχύει η αριθμ. ΕΣ/843/27.1.1993 απόφα¬ 
ση του Νομάρχη Σερρών. Οι αριθμ. ΕΣ/2580/24.2.1995 
απόφαση της Περιφεριακής Διοίκησης Σερρών και 
13995/25.10.1999 όμοια δική μας καταργούνται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 31 Δεκεμβρίου 2004 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

Αριθ. 18002 (7) 

Τροποποίηση της συστατικής πράξης του Νομικού Προ¬ 
σώπου με την επωνυμία «34η Σχολική Επιτροπή 11ου 
και 24ου Νηπιαγωγείου Σερρών». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξειςτου άρθρου 203του Π.Δ/τος 410/1995. 

2. Τις διατάξειςτου άρθρου 5του Ν. 1894/1990. 

3. Την αριθμ. 5631/26.7.2000 απόφασή μας «Ορισμός 
εισηγητών και μεταβίβαση εξουσίας υπογραφής “Με 
εντολή Γενικού Γραμματέα”, όπως τροποποιήθηκε μετα¬ 
γενέστερα. 

4. Την αριθμ. ΕΣ/7459/17.7.1989 απόφαση του Νομάρ¬ 
χη Σερρών, όπως τροποποιήθηκε μεταγενέστερα με την 
αριθμ. ΕΣ/18797/12.8.1993 όμοια, με την οποία συστήθη¬ 
κε στο Δήμο Σερρών ίδιο Νομικό Πρόσωπο με την επωνυ¬ 
μία «34η Σχολική Επιτροπή 11 ου και 24ου Νηπιαγωγείου 
Σερρών». 

5. Την αριθμ. 953/2004 απόφαση του Δημοτικού Συμ¬ 
βουλίου Σερρών περί τροποποιήσεως της συστατικής 
πράξης του ανωτέρω Νομικού Προσώπου, αποφασίζου- 
με: 

Α) Τροποποιούμε την αριθμ. ΕΣ/7459/27.7.1989,όπως 
τροποποιήθηκε με την αριθμ. ΕΣ/18797/12.8.1993 όμοια 
απόφαση του Νομάρχη Σερρών ως προς τις παραγρά¬ 
φους 1 και 4 αυτής, ως εξής: 

1. Συστήνουμε στο Δήμο Σερρών του Νομού Σερρών 
Νομικό Πρόσωπο Δημοσίου Δικαίου με την επωνυμία 
«34η Σχολική Επιτροπή 11ου Νηπιαγωγείου Σερρών». 

2. Το Νομικό Πρόσωπο διοικείται από 5/μελές διοικητι¬ 
κό Συμβούλιο η σύνθεση του οποίου θα καθορισθεί με 
απόφαση του Δημοτικού Συμβουλίου Σερρών κατά τις 
διατάξεις των άρθρων 203 του Π.Δ/τος 410/1995 και 5 του 
Ν. 1894/1990. 

Το διοικητικό συμβούλιο εκλέγει από τα μέλη του τον 
αντιπρόεδρο του και η θητεία των μελών του ακολουθεί 

την δημοτική περίοδο και λήγει πάντοτε με την εγκατά¬ 
σταση του νέου Δ.Σ. 

Β) Από τις διατάξεις της απόφασης αυτής προκαλείται 
δαπάνη σε βάρος του πρ/σμού του Δήμου 9.820,00 Ευρώ 
περίπου γιατοτρέχον οικονομικό έτος και 10.000,00 Ευ¬ 
ρώ περίπου γιατο καθένα από τα επόμενα οικονομικά έτη. 
Για την αντιμετώπιση της ανωτέρω δαπάνης έχει εγγρά¬ 
φει πίστωση στον πρ/σμό του Δήμου ύψους 
1.800.000,006 με Κ.Α. 211.9β και την ένδειξη «Επιχορήγη¬ 
ση σχολικών επιτροπών για λειτουργικές δαπάνες». 

Κατά τα λοιπά ισχύει η αριθμ. ΕΣ/7459/27.7.1989 από¬ 
φαση του Νομάρχη Σερρών όπως τροποποιήθηκε με την 
αριθμ. ΕΣ/18797/12.8.1993 όμοια . 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 31 Δεκεμβρίου 2004 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

( 8 ) 

Χορήγηση άδειας άσκησης επαγγέλματος Κοινωνικού 
Λειτουργού στην Γκασίδου Χριστίνα του Φωτίου. 

Ο ΝΟΜΑΡΧΗΣ ΕΒΡΟΥ 

Με την αριθ. 217/21.1.2005 απόφαση του Νομάρχη 
Έβρου χορηγείται στην Γ κασίδου Χριστίνα του Φωτίου 
άδεια άσκησης επαγγέλματος Κοινωνικού Λειτουργού. 

Ο Νομάρχης 
Ν. ΖΑΜΠΟΥΝΙΔΗΣ 

-♦- 

Αριθ. 315 (9) 

Παροχή άδειας για την τροποποίηση των κανονισμών 
αμοιβαίων κεφαλαίων που διαχειρίζεται η εταιρεία 
ΕΓΝΑΤΙΑ ΑΕΔΑΚ. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(ΑΠΟΦΑΣΗ 40/25.1.2005 του Γ ενικού Διευθυντή) 

Αφού έλαβε υπόψη: 

1. Τις διατάξεις του άρθρου 13 του Ν. 3283/2004 «Ανώ¬ 
νυμες εταιρείες διαχείρισης αμοιβαίων κεφαλαίων, οργα¬ 
νισμοί συλλογικών επενδύσεων σε κινητές αξίες, αμοι¬ 
βαία κεφάλαια και άλλες διατάξεις» (ΦΕΚ Α/210/ 
2.11.2004). 

2. Την απόφαση 19/284/9.10.2003 του Διοικητικού Συμ¬ 
βουλίου της Επιτροπής Κεφαλαιαγοράς «Ανάθεση αρμο¬ 
διοτήτων στο Γ ενικό Διευθυντή της Επιτροπής Κεφαλαια¬ 
γοράς» (ΦΕΚ Β/1620/3.11.2003). 

3. Τις από 20 Ιανουάριου 2005, 28 και 30 Δεκεμβρίου 
2004 επιστολές της εταιρείας ΕΓΝΑΤΙΑ ΑΕΔΑΚ με τους 
υποβληθέντες τροποποιημένους κανονισμούς των κάτω¬ 
θι αμοιβαίων κεφαλαίων, τους οποίους υπογράφει ο θε- 
ματοφύλακας ΕΓΝΑΤΙΑ ΤΡΑΠΕΖΑ Α.Ε.. 

4. Τις από 21 και 4 Ιανουάριου 2005 εισηγήσεις της Δι¬ 
εύθυνσης Χορήγησης Αδειών και Εποπτείας Φορέων της 
Κεφαλαιαγοράς, αποφασίζουμε: 

1. Παρέχουμε άδεια για την τροποποίηση των κανονι¬ 
σμών των παρακάτω αμοιβαίων κεφαλαίων: 


α) ΑΜΟΙΒΑΙΟ ΚΕΦΑΛΑΙΟ ΕΓΝΑΤΙΑ ΜΥΚΗΝΑΙ ΟΜΟΛΟ¬ 
ΓΙΩΝ ΕΣΩΤΕΡΙΚΟΥ, 

β) ΑΜΟΙΒΑΙΟ ΚΕΦΑΛΑΙΟ ΕΓΝΑΤΙΑ ΚΝΩΣΣΟΣ ΔΙΑΘΕΣΙ¬ 
ΜΩΝ ΕΣΩΤΕΡΙΚΟΥ, 

γ) ΑΜΟΙΒΑΙΟ ΚΕΦΑΛΑΙΟ ΕΓΝΑΤΙΑ ΟΛΥΜΠΙΑ ΑΝΑΠΤΥ¬ 
ΞΙΑΚΟ ΜΕΤΟΧΩΝ ΕΣΩΤΕΡΙΚΟΥ, 

δ) ΑΜΟΙΒΑΙΟ ΚΕΦΑΛΑΙΟ ΕΓΝΑΤΙΑ ΑΘΗΝΑ ΔΥΝΑΜΙΚΟ 
ΜΕΤΟΧΩΝ ΕΣΩΤΕΡΙΚΟΥ, 

ε) ΑΜΟΙΒΑΙΟ ΚΕΦΑΛΑΙΟ ΕΓΝΑΤΙΑ ΘΗΣΕΑΣ ΜΕΤΟΧΙ¬ 
ΚΟ ΕΣΩΤΕΡΙΚΟΥ ΕΤΑΙΡΙΩΝ ΥΨΗΛΗΣ ΚΕΦΑΛΑΙΟΠΟΙ¬ 
ΗΣΗΣ, 

στ) ΑΜΟΙΒΑΙΟ ΚΕΦΑΛΑΙΟ ΕΓΝΑΤΙΑ ΑΛΕΞΑΝΔΡΟΣ ΕΥ¬ 
ΡΩΠΑΪΚΩΝ ΧΩΡΩΝ ΔΙΕΘΝΕΣ ΜΕΤΟΧΙΚΟ και 

ζ) ΑΜΟΙΒΑΙΟ ΚΕΦΑΛΑΙΟ ΕΓΝΑΤΙΑ ΦΑΙΣΤΟΣ ΜΙΚΤΟ 
ΕΣΩΤΕΡΙΚΟΥ 

σύμφωνα με τους υποβληθέντες από την εταιρεία 
ΕΓΝΑΤΙΑΑΕΔΑΚτροποποιημένους κανονισμούς. Επιπλέ¬ 
ον, οι τροποποιήσεις του κανονισμού του αμοιβαίου κε¬ 
φαλαίου «ΑΜΟΙΒΑΙΟ ΚΕΦΑΛΑΙΟ ΕΓΝΑΤΙΑ ΑΛΕΞΑΝΔΡΟΣ 
ΕΥΡΩΠΑΪΚΩΝ ΧΩΡΩΝ ΔΙΕΘΝΕΣ ΜΕΤΟΧΙΚΟ» αφορούν 
το σκοπό και την ονομασία του που εφεξής θα είναι 
«ΑΜΟΙΒΑΙΟ ΚΕΦΑΛΑΙΟ ΕΓΝΑΤΙΑ ΑΛΕΞΑΝΔΡΟΣ ΜΕΤΟΧΙ¬ 
ΚΟ ΕΞΩΤΕΡΙΚΟΥ». 

2. Ανακαλούμε την απόφαση 11/5.1.2005 του Γενικού 
Διευθυντή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιανουάριου 2005 

Ο Γ ενικός Διευθυντής 
ΓΕΩΡΓΙΟΣ Κ. ΚΑΛΛΙΑΣ 

-♦- 

Αριθ. 320 (10) 

Παροχή άδειας για την τροποποίηση των κανονισμών 
αμοιβαίων κεφαλαίων που διαχειρίζεται η εταιρεία ΕΡ¬ 
ΜΗΣ ΑΕΔΑΚ. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(ΑΠΟΦΑΣΗ 45/25.1.2005 του Γ ενικού Διευθυντή) 

Αφού έλαβε υπόψη: 

1. Τις διατάξεις του άρθρου 13 του Ν. 3283/2004 «Ανώ¬ 
νυμες εταιρείες διαχείρισης αμοιβαίων κεφαλαίων, οργα¬ 
νισμοί συλλογικών επενδύσεων σε κινητές αξίες, αμοι¬ 
βαία κεφάλαια και άλλες διατάξεις» (ΦΕΚ Α/ 210/ 
2.11.2004). 

2. Την απόφαση 19/284/9.10.2003 του Διοικητικού Συμ¬ 
βουλίου της Επιτροπής Κεφαλαιαγοράς «Ανάθεση αρμο¬ 
διοτήτων στο Γ ενικό Διευθυντή της Επιτροπής Κεφαλαια¬ 
γοράς» (ΦΕΚ Β/1620/3.11.2003). 

3. Τις από 21.1.2005, 17.1.2005 και 20.12.2004 επιστο¬ 
λές της εταιρείας ΕΡΜΗΣ ΑΕΔΑΚ με τους υποβληθέντες 
τροποποιημένους κανονισμούςτων κάτωθι αμοιβαίων κε¬ 
φαλαίων, τους οποίους υπογράφει ο θεματοφύλακας 
ΕΜΠΟΡΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε. 

4. Την από 21 Ιανουάριου 2005 εισήγηση της Διεύθυν¬ 
σης Χορήγησης Αδειών και Εποπτείας Φορέωντης Κεφα¬ 
λαιαγοράς, αποφασίζουμε: 

Παρέχουμε άδεια για την τροποποίηση των κανονισμών 
των παρακάτω αμοιβαίων κεφαλαίων: 

α) ΕΡΜΗΣ ΔΥΝΑΜΙΚΟ ΜΕΤΟΧΙΚΟ ΕΣΩΤΕΡΙΚΟΥ, 
β) ΕΡΜΗΣ ΠΡΩΤΟΠΟΡΟΣ ΜΕΤΟΧΙΚΟ ΕΣΩΤΕΡΙΚΟΥ, 
γ) ΕΡΜΗΣ ΜΙΚΤΟ ΕΣΩΤΕΡΙΚΟΥ, 
δ) ΕΡΜΗΣ ΕΙΣΟΔΗΜΑΤΟΣ ΟΜΟΛΟΓΙΩΝ ΕΣΩΤΕΡΙΚΟΥ, 
ε) ΕΡΜΗΣ ΔΙΑΧΕΙΡΙΣΕΩΣ ΔΙΑΘΕΣΙΜΩΝ ΕΣΩΤΕΡΙΚΟΥ, 
στ) ΕΡΜΗΣ υ.3. ΤΕΟΗΝΟίΟΟΥ ΜΕΤΟΧΙΚΟ ΕΞΩΤΕΡΙ¬ 
ΚΟΥ, 

ζ) ΕΡΜΗΣ ΕΥΡΩΠΑΪΚΟ ΜΕΤΟΧΙΚΟ ΕΞΩΤΕΡΙΚΟΥ, 
η) ΙΟΝΙΚΗ ΖΩΗΣ ΣΥΝΤΑΞΙΟΔΟΤΙΚΩΝ ΠΡΟΓΡΑΜΜΑ¬ 
ΤΩΝ ΟΜΟΛΟΓΙΩΝ ΕΣΩΤΕΡΙΚΟΥ, 
θ) ΜΕΤΒΟϋΡΕ ΑΝΑΠΤΥΞΙΑΚΟ ΜΕΤΟΧΙΚΟ ΕΣΩΤΕΡΙ¬ 
ΚΟΥ και 

ι) ΜΕΤΒΟϋΡΕ ΕΙΣΟΔΗΜΑΤΟΣ ΟΜΟΛΟΓΙΩΝ ΕΣΩΤΕΡΙ¬ 
ΚΟΥ 

σύμφωνα με τους υποβληθέντες από την εταιρεία ΕΡ¬ 
ΜΗΣ ΑΕΔΑΚτροποποιημένους κανονισμούς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιανουάριου 2005 

Ο Γ ενικός Διευθυντής 
ΓΕΩΡΓΙΟΣ Κ. ΚΑΛΛΙΑΣ 

-♦- 

Αριθ. 330 (11) 

Παροχή άδειας για την τροποποίηση των κανονισμών 
αμοιβαίων κεφαλαίων που διαχειρίζεται η εταιρεία ΙΝ- 
ΤΕΒΝΑΤΙΟΝΑΙ ΑΕΔΑΚ. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(ΑΠΟΦΑΣΗ 47/25.1.2005 του Γ ενικού Διευθυντή) 
Αφού έλαβε υπόψη: 

1. Τις διατάξεις του άρθρου 13 του Ν. 3283/2004 «Ανώ¬ 
νυμες εταιρείες διαχείρισης αμοιβαίων κεφαλαίων, οργα¬ 
νισμοί συλλογικών επενδύσεων σε κινητές αξίες, αμοι¬ 
βαία κεφάλαια και άλλες διατάξεις» (ΦΕΚ Α/210/ 
2.11.2004). 

2. Την απόφαση 19/284/9.10.2003 του Διοικητικού Συμ¬ 
βουλίου της Επιτροπής Κεφαλαιαγοράς «Ανάθεση αρμο¬ 
διοτήτων στο Γενικό Διευθυντή της Επιτροπής Κεφαλαια¬ 
γοράς» (ΦΕΚ Β/1620/3.11.2003). 

3. Τις από 24.1.2005,3.1.2005,23.12.2004 και 20.12.2004 
επιστολές της εταιρείας ΙΝΤΕΒΝΑΤΙΟΝΑΙ ΑΕΔΑΚ με τους 
υποβληθέντες τροποποιημένους κανονισμούς των κάτωθι 
αμοιβαίων κεφαλαίων, τους οποίους υπογράφει ο θεματο- 
φύλακας ΓΕΝΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε. 

4. Την από 25 Ιανουάριου 2005 εισήγηση της Διεύθυν¬ 
σης Χορήγησης Αδειών και Εποπτείας Φορέων της Κεφα¬ 
λαιαγοράς, αποφασίζουμε: 

Παρέχουμε άδεια γιατηντροποποίηση των κανονισμών 
των παρακάτω αμοιβαίων κεφαλαίων: 

1. ΑΜΟΙΒΑΙΟ ΚΕΦΑΛΑΙΟ ΙΝΤΕΒΝΑΤΙΟΝΑΙ ΜΙΚΤΟ ΕΣΩ¬ 
ΤΕΡΙΚΟΥ, 

2. ΑΜΟΙΒΑΙΟ ΚΕΦΑΛΑΙΟ ΙΝΤΕΒΝΑΤΙΟΝΑΙ ΔΙΑΧΕΙ¬ 
ΡΙΣΗΣ 

ΔΙΑΘΕΣΙΜΩΝ ΕΣΩΤΕΡΙΚΟΥ, 

3. ΑΜΟΙΒΑΙΟ ΚΕΦΑΛΑΙΟ ΙΝΤΕΒΝΑΤΙΟΝΑΙ ΟΜΟΛΟ¬ 
ΓΩΝ ΕΣΩΤΕΡΙΚΟΥ, 

4. ΑΜΟΙΒΑΙΟ ΚΕΦΑΛΑΙΟ ΙΝΤΕΒΝΑΤΙΟΝΑΙ ΑΝΑΠΤΥ¬ 
ΞΙΑΚΟ ΕΣΩΤΕΡΙΚΟΥ, 


5. ΑΜΟΙΒΑΙΟ ΚΕΦΑΛΑΙΟ ΙΝΤΕΒΝΑΤΙΟΝΑΙ. ΔΙΕΘΝΕΣ 
ΜΙΚΤΟ, 

6. ΑΜΟΙΒΑΙΟ ΚΕΦΑΛΑΙΟ ΙΝΤΕΒΝΑΤΙΟΝΑΙ. ΔΥΝΑΜΙ¬ 
ΚΩΝ ΕΤΑΙΡΕΙΩΝ ΜΕΤΟΧΙΚΟ ΕΣΩΤΕΡΙΚΟΥ και 

7. ΑΜΟΙΒΑΙΟ ΚΕΦΑΛΑΙΟ ΙΝΤΕΒΝΑΤΙΟΝΑΙ. ΕΜΠΟΡΙ¬ 
ΚΩΝ ΔΡΑΣΤΗΡΙΟΤΗΤΩΝ ΕΚΜΕΤΑΛΛΕΥΣΗΣ ΓΗΣ ΜΕΤΟ¬ 
ΧΙΚΟ ΕΣΩΤΕΡΙΚΟΥ 

σύμφωνα με τους υποβληθέντες από την εταιρεία ΙΝ- 
ΤΕΒΝΑΤΙΟΝΑΕ ΑΕΔΑΚ τροποποιημένους κανονισμούς. 
Επιπλέον, για τα ανωτέρω αμοιβαία κεφάλαια τροποποι¬ 
είται η ονομασία τους ως εξής: 

α) το αμοιβαίο κεφάλαιο «ΑΜΟΙΒΑΙΟ ΚΕΦΑΛΑΙΟ ΙΝΤΕΒ- 
ΝΑΤΙΟΝΑΙ ΜΙΚΤΟ ΕΣΩΤΕΡΙΚΟΥ» μετονομάζεται σε «ΙΝ- 
ΤΕΒΝΑΤΙΟΝΑΕ ΜΙΚΤΟ ΕΣΩΤΕΡΙΚΟΥ», 
β) το αμοιβαίο κεφάλαιο «ΑΜΟΙΒΑΙΟ ΚΕΦΑΛΑΙΟ ΙΝΤΕΒ- 
ΝΑΤΙΟΝΑΙ ΔΙΑΧΕΙΡΙΣΗΣ ΔΙΑΘΕΣΙΜΩΝ ΕΣΩΤΕΡΙΚΟΥ» 
μετονομάζεται σε «ΙΝΤΕΒΝΑΤΙΟΝΑΙ. ΔΙΑΧΕΙΡΙΣΗΣ ΔΙΑ¬ 
ΘΕΣΙΜΩΝ ΕΣΩΤΕΡΙΚΟΥ», 

γ) το αμοιβαίο κεφάλαιο «ΑΜΟΙΒΑΙΟ ΚΕΦΑΛΑΙΟ ΙΝΤΕΒ- 
ΝΑΤΙΟΝΑΙ ΟΜΟΛΟΓΩΝ ΕΣΩΤΕΡΙΚΟΥ» μετονομάζεται 
σε «ΙΝΤΕΒΝΑΤΙΟΝΑΙ. ΟΜΟΛΟΓΩΝ ΕΣΩΤΕΡΙΚΟΥ», 
δ) το αμοιβαίο κεφάλαιο «ΑΜΟΙΒΑΙΟ ΚΕΦΑΛΑΙΟ ΙΝΤΕΒ- 
ΝΑΤΙΟΝΑΕ ΑΝΑΠΤΥΞΙΑΚΟ ΕΣΩΤΕΡΙΚΟΥ» μετονομάζεται 
σε «ΙΝΤΕΒΝΑΤΙΟΝΑΙ. ΑΝΑΠΤΥΞΙΑΚΟ ΕΣΩΤΕΡΙΚΟΥ», 
ε) το αμοιβαίο κεφάλαιο «ΑΜΟΙΒΑΙΟ ΚΕΦΑΛΑΙΟ ΙΝΤΕΒ- 
ΝΑΤΙΟΝΑΙ ΔΙΕΘΝΕΣ ΜΙΚΤΟ» μετονομάζεται σε «ΙΝΤΕΒ- 
ΝΑΤΙΟΝΑΙ ΜΙΚΤΟ ΕΞΩΤΕΡΙΚΟΥ», 
στ) το αμοιβαίο κεφάλαιο «ΑΜΟΙΒΑΙΟ ΚΕΦΑΛΑΙΟ ΙΝ- 
ΤΕΒΝΑΤΙΟΝΑΙ ΔΥΝΑΜΙΚΩΝ ΕΤΑΙΡΕΙΩΝ ΜΕΤΟΧΙΚΟ 
ΕΣΩΤΕΡΙΚΟΥ» μετονομάζεται σε «ΙΝΤΕΒΝΑΤΙΟΝΑΙ. ΔΥ¬ 
ΝΑΜΙΚΩΝ ΕΤΑΙΡΕΙΩΝ ΜΕΤΟΧΙΚΟ ΕΣΩΤΕΡΙΚΟΥ» 
και 

ζ) το αμοιβαίο κεφάλαιο «ΑΜΟΙΒΑΙΟ ΚΕΦΑΛΑΙΟ ΙΝΤΕΒ- 
ΝΑΤΙΟΝΑΙ ΕΜΠΟΡΙΚΩΝ ΔΡΑΣΤΗΡΙΟΤΗΤΩΝ ΕΚΜΕΤΑΛ¬ 
ΛΕΥΣΗΣ ΓΗΣ ΜΕΤΟΧΙΚΟ ΕΣΩΤΕΡΙΚΟΥ» μετονομάζεται 
σε «ΙΝΤΕΒΝΑΤΙΟΝΑΙ ΕΠΙΛΟΓΗΣ ΜΕΤΟΧΙΚΩΝ ΑΞΙΩΝ 
ΜΕΤΟΧΙΚΟ ΕΣΩΤΕΡΙΚΟΥ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,26 Ιανουάριου 2005 

Ο Γ ενικός Διευθυντής 
ΓΕΩΡΓΙΟΣ Κ. ΚΑΛΛΙΑΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 12 ) 

Στο ΦΕΚ 1941/29.12.2004 (Τεύχος Β') πού δημοσιεύθη- 
κε η αριθμ. 5181/10.12.2004 απόφαση του Γεν. Γραμμα¬ 
τέα Περιφέρειας Αν. Μακεδονίας - Θράκης και αφορά την 
απόκτηση Ελληνικής Ιθαγένειας της ομογενούς ΚΟΥ- 
ΦΟΥΔΑΚΗ ΝΑΤΑΛΙΑΣ του Νικολάι και της Ευγενίας, επι- 
φέρεται η διόρθωση από το εσφαλμένο: 

«ΚΟΥΦΟΥΛΑΚΗ ΝΑΤΑΛΙΑ του Νικολάι και της Ευγε¬ 
νίας» 

στο ορθό «ΚΟΥΦΟΥΔΑΚΗ ΝΑΤΑΛΙΑ του Νικολάι και της 
Ευγενίας». 

(Από την Περιφέρεια Αν. Μακεδονίας - Θράκης) 




1420 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34* ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΟΙΙρ: νννννν.θΙ.^Γ - θ-πτοίΙ: ννθβηη33ΐθΓ @ θί.ς)Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210)413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδος 2 

ΛΕΣΒΟΣ - Πλ.Κωνσταντινουπόλεως 1 


( 2410)597449 
( 26610 ) 89 122 
( 26610 ) 89 105 
( 2810 ) 300 781 
( 22510 ) 46 654 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 1 6 σελίδες σε 1 θιιγο, προσαυξανόμενη κατά 0,20 βυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 


Τεύχος 

Περίοδος 

ευπο 

Τεύχος 

Περίοδος 

Ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαι'ο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-τοπι και μέχρι 100 σελίδες σε 5 θυτο προσαυξανόμενη κατά 

1 ευτο ανά 50 σελίδες. 






• Η τιμή πώλησης σε μορφή οά-τοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίοχ : 210 - 4071010 ίηΐθτηθΐ 

ΙιΙΙρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπίβιπεΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


»Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά 
ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θυτο. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβτηβΐ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

ί Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





























